
címertan  (heraldika)  ősforrásait  eddig  sem  a  kül¬ 
földi,  sem  a  hazai  címertani  tudomány  nem  ismerte, 
sőt  még  most  sem  ismeri.  Ennek  pedig  az  az  oka, 
hogy  a  hazai  címertan,  illetőleg  annak  jeles  mű¬ 
velői  :  báró  Nyári  Albert,  Csergheö  Géza,  Bárczay 
Oszkár  és  Csorna  József,  az  ő  tudományos  munkálkodásuk  közben 
tulajdonképpen  a  külföldi,  angol,  francia,  német  címertani  művek 
és  ezek  tanításainak  szócsövei  voltak. 

Önálló  kutatásra,  eredeti  ősforrások  keresésére  senki  sem 
/ 

adta  reá  a  fejét.  így  történt  azután,  —  hogy  egy  épületről 
vegyek  hasonlatot  —  hogy  fényes  tetőzetet  építettünk  egy  olyan 
épülethez,  amelynek  alapfalai  még  ma  sincsenek  meg. 

Nagy  költséggel  közöltük  középkori  címereink  tekintélyes 
sorozatát,  sőt  dr.  Fejérpataky  László  szakavatott  keze  két  kötet¬ 
ben  ezeknek  mintegy  „palmaris  editio“-ját  is  megkezdette,1  de  a 
külföldi  és  hazai  heraldikusok  elmélete  következtében,  ő  sem 

mentes  azoknak  tévedéseitől. 

✓ 

Es,  ha  a  külföldi  és  hazai  címertanok  sokféle  tévedésének 
okát,  alapját  keressük,  nem  találunk  más  indokolást,  mentséget, 
mint  egyedül  azt,  hogy  a  címertan  (heraldika)  felderítését  célzó 
eddigi  tudományos  kutató  rendszerünk  hibás  alapokon  nyugo¬ 
dott,  helytelen  módon  indult  meg  és  így  hibás,  tovább  tartha¬ 
tatlan  elméleten  alapszik. 

A  külföldi  és  a  hazai  heraldikusok  egyikének  sem  jutott 
eszébe,  nem  érezte  magát  indíttatva,  hogy  a  címertannak  forrá¬ 
sait  kutassa.  Sőt  Bárczay  egyenesen  eredménytelen  és  célhoz 
nem  vezető  munkának  vagy  vállalkozásnak  minősítette  a  címer¬ 
tan,  a  címertani  symbolika  forrásainak  felkutatását. 


1  „Magyar  Czímeres  Emlékek**  (Monumenta  Hungáriáé  Heraldica),  I.  k.  Budapest, 
1901.  25  színes  melléklettel.  II.  k.  Budapest,  1902.  25  színes  melléklettel. 

Bárczay  ismert  műve  szerint,  „a  mesteralakoknak  és  címer¬ 
képeknek  jelentését  nem  ismerjük,  s  vele  valószínűleg  nem  is 
leszünk  sohasem  tisztában,  mert  azok  a  források,  amelyekből  a 
mesteralakok  vagy  címerképek  jelentésére  nézve  valamit  talál¬ 
hatunk,  egymásnak  nagyobbrészt  ellentmondanak." 

Azt  mondja  továbbá,  hogy  „néha  volt,  néha  nem  volt 
tulajdonképeni  oka,  hogy  ez  vagy  az  az  alak  vagy  kép,  valamely 
címerbe  került.  Mindamellett  a  heraldika  hanyatlása  idejében  az 
armális  szövegírók  minden  áron  magyarázatát  akarták  adni  az  ala¬ 
kok  és  képek  jelentésének,  de  mert  nem  volt  általánosan  elfogadott 
jelentése  egyiknek  sem,  kiki  a  saját  felfogása  szerint  tette  azt. 

így  aztán  a  legtöbb  tárgynak  többféle,  egymásnak  többnyire 
ellentmondó  jelentését  olvashatjuk/1 * 

„Az  elmondottakból  —  folytatja  tovább  -  nem  azt  kell 
következtetni,  hogy  a  címerképeknek  soha  sincs  jelentősége, 
hanem  csak  azt,  hogy  nem  mindig  van,  s  hogy  a  jelentőség 
kutatása  ritkán  vezet  célhoz,  mert  ritkán  van  írott  forrás ,  mely 
alapul  szolgálhatna ,  s  ha  van  isy  nem  vehető  mindig  komo¬ 
lyan ,  meri  a  legtöbb  esetben  nagyon  is  erőszakos  magyaráza¬ 
tot  ad.u* 

Állításának  igazolására  idézi  az  1429.  évből  való  Kölkedy- 
címereslevelet,  melynek  szövege  a  saslábról  azt  mondja,  hogy 
a  sasláb  azt  példázza,  hogy:  „amit  a  címerszerzők  az  alázatos¬ 
ság  és  vitézség  körmével  megragadnak ,  azt  állhatatosan  meg 
is  tartják.1*3 


1  A  heraldika  kézikönyve,  II.  fej.  Címer-symbolika,  1102—305.  11. 

a  U.  ott. 

3  Eredetije  a  medgyesi  gr.  Somogyiak  családi  levéltárában,  Pápa-Kovácsiban. 
Közölte  Schönherr  Gyula ,  a  Turul  XIV.  évf.  36—39.  11.  Továbbá  Fejérpataky  László ,  a 
Magyar  Címeres  Emlékek  II.  fűz.  39—40.  11. 

Továbbá  az  esslingeni  Schulmeisternek  a  saslábról  az  előbbi¬ 
vel  ellenkező,  vagy  legalább  is  teljesen  nem  egyező  magyarázatát. 

Ezekből  azután  azt  következteti,  hogy  „mennél  több  adatunk 
lesz  a  címerképek  magyarázatára,  annál  nagyobb  lesz  a  zavar, 
mert  a  legtöbb  címerképmagyarázó  saját  céljainak  megfelelőleg 
tette  azt,  s  e  célok  szerint  kellett  a  különféle  képeket  ma¬ 
gyarázni/1 

Azt  is  állítja  továbbá,  hogy  „hiába  való  munka  lenne  a 
címerképmagyarázatok  összegyűjtése,  mert  abból  csak  azt  tanul¬ 
hatnánk  meg,  hogy  az  az  ismeretlen  íródeák ,  aki  az  armálist 
írta,  vagy  az,  aki  neki  tollba  mondta,  mit  tartott  a  leírt  és  meg¬ 
magyarázott  képről.  Ezenkívül  még  azt  is  látnok  belőle,  amit 
fentebb  is  mondtunk,  hogy  a  mesteralakoknak  és  címerképeknek 
korántsem  volt  általánosan  elfogadott  jelentése/2 

Végül  a  heraldikai  irodalom  ismertetésénél  Höpingk  művére 
nézve  megjegyzi,  hogy:  „ő  is  hirdette  a  heraldika  symbolikus 
voltát  és  sokakat  félrevezetett;  azt  mondja  ugyanis,  «hogy  a 
címerek  valamely  családnak  hieroglyphszerű  képei,  amelyek 
nevezetes  cselekedeteket  jelképeznek»/3 

Az  elmondottakból  tehát  kétségtelen,  hogy  Bárczay  a  magyar 
címertan  jelképes  ábrázolása  fölött  pálcát  tör  és  azt  megbíz¬ 
hatatlannak  és  következetlennek  tartja. 

Álláspontja  azonban  már  kiindulásától  kezdve  téves,  indo¬ 
kolásai  pedig  teljességgel  tarthatatlanok. 

Bárczay  elfelejtette  azt,  hogy  a  címertan,  a  címertan  jel- 
képezése  nem  számtan,  nem  exact  tudomány. 


1  Bárczay  id.  h. 

2  U.  ott. 

3  U.  ott,  494-495.  11. 

A  Bárczay  álláspontjával  szemben  homlokegyenest  ellenkező 
nézetet  vall :  Bal  Jeromos ,  lőcsei  gymnasiumi  tanár,  aki  művé¬ 
ben1 2  nemcsak  Magyarország  címeréről,  hanem  egyáltalában  véve 
minden  címerről  azt  állítja,  hogy  az  «a  szó  szoros  értelmében 
vett  hieroglifa» ,  és  hogy  Magyarország  címere  «eredeti  alakjá¬ 
ban  értelmes  kis  mondást  tartalmazott ,  sőt  mai  alakjában  is  e 
mondás  töredékét  rejti  magában V 

Bal  Jeromos  ezen  mindenképen  feltűnő  és  heraldikusaink 
által  eddig  nem  is  sejtett  megfejtését  List  Guido ,  állítólagos 
német  tudósnak  cikkei  nyomán3  hozta  napvilágra. 

Ugyanis  Listnek  az  a  felfogása,  hogy:  „a  címer-hieroglifán 
értéke  van  a  vonalnak,  az  alaknak,  a  képnek,  ezek  helyzetének, 
a  színnek  stb.,  szóval  minden  elemnek,  s  ha  a  címer  elemeit 
átvitt  értelmükben  értékesítjük,  megkapjuk  a  címerben  rejlő 

értelmet,  sőt  mondást. “4 
/ 

így  List  szerint  a  «vörös»  szín  jogot,  a  «fehér»  vagy  «ezüst» 
törvényt  jelent,  a  szász  címerben  látható  nyolc  vágás  (acht  =  8) 
nem  számértékben  veendő,  hanem  az  «achten»  (figyelni,  tisz¬ 
telni)  igének  parancsolója :  achte !  tiszteld,  vedd  figyelembe ! 

Ennek  alapján  a  magyar  címer  „nyolc  vágás,  piros,  fehér*, 
mint  beszélő  címer,  Bal  szerint;  «Tiszteld  a  jogot  és  a  törvényl»  /, 
jelenti. 

A  IV.  fejezetben,  amelynek  címe:  „kitől  ered  a  pólyás 
címer?  Mit  és  kihez  szól?  Imre  királynak  1202.  évi  arany¬ 
bulláján  látható  oroszlános  címerre  visszatérve,  felteszi  (40.  1.), 


1  Magyarország  címerének  eredetét  és  jelentését  megfejti  —  Bal  Jeromos, 
Lőcse,  1907. 

2  U.  ott,  5.  és  38.  11. 

3  „Die  Hieroglyphik  dér  altén  Germanenu,  a  „Leipz.  Illustrierte  Zeitung4’  1905 
május  4.,  1906  március  15.  és  1907  január  31-iki  számaiban. 

4  Bal ,  id.  m.  17.  1. 

hogy  ez  a  magyar  címer  is  németül  van  szerkesztve  (!)  amit  sze¬ 
rinte  az  előbb  említett  «achte»  is  bizonyít  (?!),  és  ugyanilyen 
logikával,  helyesebben  sophismával  az  említett  magyar  címerben 
a  kilenc  lépő  oroszlánt  tiltásnak  (neun  =  nein!)  magyarázva 
(44.  1.),  ezt  a  mondást  véli  a  címerben  feltatálhatni :  Nem  úgy 
(királyfi)  öcsémuram  !  Tartsd  meg  a  sorrendet !  Tisztelt  jogomat 
és  a  törvényt !»  (45.  1.) 

Szerinte  tehát  ez  a  címer  tulajdonképen  az  Imre  és  II.  Endre 
közötti  testvérviszályt  és  a  trón  körüli  harcot  jelképezi,  annak 
beszélő  címere  (42.  1.). 

Ehhez  hasonló  könnyedséggel  fejti  azután  meg  II.  Endre 
királynak  1221/23.  évi  aranybulláján  látható  címernek  jelentését 
is.  Szerinte  II.  Endre  felveszi  bátyja  címerét,  de  szándékosan 
elrontja,  megtöri  azt  (51.  1.).  Belső,  symbolikus  értelme  — 
szerinte  -  ez:  «két  királyfi  küzdött  három  ízben  a  címerért 
( országért)» ,  azon  az  alapon,  mert  a  címerben  látható  két 
oroszlánkölyök  nyúl  (vagy  küzd)  háromszor  egy  pajzs  után  (56.1.). 

Éppen  ilyen  készültséggel  szól  még  a  kettős  keresztes 
címerről,  a  pólyás  címer  pleonasmusairól,  a  thüringiai  címer 
és  István,  ifj.  királynak  1267.  évi  pecsétjéről,  a  fehér  ló  és 
vörös  pajzsról,  a  rejtélycímerekről,  a  mesteralakokról  és  a  XIII. 
századi  címerszakértőkről. 

De  valóban  fölösleges  lenne  ezen  munkával  mindezek  után 
behatóbban  foglalkoznunk,  mert  nyilvánvaló,  hogy  nélkülöz  min¬ 
den  tudományos ,  logikai  és  kritikai  alapot.  Es  azt  hiszem,  hogy 
ezek  után  nem  kell  különösebben  hangsúlyoznom  azt,  hogy  úgy  a 
német  List  Guido ,  mint  Bal  Jeromos  megfejtése  balul  ütött  ki. 

Nem  vehető  komolyan  és  nem  tulajdonítható  annak  semmi 
tudományos  érték. 

Mert,  aki  azt  hiszi,  hogy  a  magyar  címer  megfejtésénél  a 
német  nyelv  alapján  és  segítségével  járhatunk  el,  s  annak  jelen- 

tését  először  németül  állapítja  meg,  és  ezen  megállapításokat 
azután  magyarra  fordítja ,  annak  tudományos  rendszerről  fogalma 
sincsen.  Egy,  a  tudomány  alapján  megállapított  tétel  a  világ 
minden  nyelvén  csak  egy  és  ugyanaz  lehet. 

Egy  jelképnek,  hieroglyphának  jelentése  pedig  -  hahogy 
nem  általános  érvényű  —  mindig  az  illető  nemzetnek,  népnek  a 
nyelvén,  az  illető  hieroglypháknak  kulcsa  szerint,  fejtendő  meg. 

Magyarország  címeréről  eddigelé  sokan,  és  sokféleképen 
írtak,  csak  helyesen  és  jól  nem.  Azonban  mindezen  munkáknak 
ismertetésébe  ezúttal  nem  bocsátkozhatom,  meri  az  általam  fölfe¬ 
dezett  címertani  ősforrások  alapján  adandó  megfejtésem  merőben 
önálló  és  teljesen  új.  Bal  Jeromos  elméletét  is  csak  azért  rész¬ 
leteztem,  mert  kis  művével  eddig  senki  sem  foglalkozott. 

Mindamellett  a  csak  nemrég,  1917-ben  megjelent,  s  a  Turul 
XXXV.  kötetének  17—33.  lapjain  „Magyarország  címerének 
kialakulása"  címen  közölt  cikkre,1  illetőleg  annak  alapos  tévedé¬ 
seire,  teljes  tájékozatlanságára,  már  most  kell  reámutatnom. 

Ezen  cikkben  ezeket  olvassuk:  „Az  egyik,  V.  István  mint 
ifjabb  király  kettős  pecsétjének  hátlapja,  mely  páncélos  lovas¬ 
vitézt  tüntet  fel,  pajzsán  és  lobogóján  ágaskodó  oroszlánnal 

(vagy  párduccal ).“ . „Akár  oroszlánnak,  akár  párducnak 

minősítjük  is  ezt  az  állatot,  nagyon  valószínűnek  látszik,, 
hogy  István,  mint  Stíria  hercege  elődeinek  példájára  vésette 
lovas  pecsétjére  e  címert."  (30.  1.) 

Ma,  amikor  Anthony  Alfréd  alapvető  műve2  éppen  20  éve 
ismeretes,  ilyen  találgatásszerű  és  tapogatódzáshoz  hasonló  állí¬ 
tásokat  nem  lenne  szabad  a  drága  nyomdafestékre  bocsátani. 


1  (Dőry  Ferenc). 

2  Das  Landeswappen  dér  Steiermark,  Graz,  1900.  A  „Forschungen  zűr  Verfass. 
u.  Verwaltungs-Gesch.  dér  Steiermark“  sorozat  III.  kötete.  (Külön  táblákkal,  amelyek 
a  heraldikai  párduc  fejlődését  tüntetik  föl.) 

Minden  címertani  írónak  tudnia  kell,  hogy  az  a  híres  stíriai 
párduc ,  amelyik  —  a  régi,  hibás  felfogás  szerint  tüzet,  lángot 
bocsát  —  a  Physiologus1  tanítása  szerint  azonban  teste  minden 
nyílásából  kellemes  illatot  áraszt,  és  ezért  az  állatok  követik  őt. 
Jelképesen:  Jézus  Krisztus  Urunk  (spirituális  noster  pantera), 
akit  az  embereknek,  hívőknek,  követniük  kell. 

Vagy  pedig:  „Ez  az  egy  adat  tehát  azt  bizonyítja,  hogy 
Imre  király  a  csíkokban  (így!)  családi  címerét  vésette  királyi  pecsét¬ 
jére,  vagy  —  mivel  e  címer  aligha  régibb  az  ő  koránál  —  hogy 
az  ő  általa  felvett  címer  egyúttal  az  Árpád-ház  címerévé  lett. u  (31.1.) 

Ez  az  egy  adat  —  amint  látni  fogjuk  —  egyiket  sem  bizo¬ 
nyítja,  hanem  egészen  más,  vallás-erkölcsi  jelkép. 

Ugyanaz  a  vallás-erkölcsi  jelkép  ez,  mint  az,  amely  Miroszlav 
hercegnek  az  Athos-hegyi  hilandari  kolostorból  származó,  XII. 
századi,  s  a  belgrádi  kir.  könyvtárban  őrzött  evangeliáriumában 
látható  két  pajzsban  fel  van  tüntetve.  A  két  menyei  herold  által 
tartott  pajzs,  arannyal-ezüsttel  tizennégyszer  vágott;  vagyis  az 
arany  mezőben  hét  ezüst  pólya  látható.  Kétségtelen,  hogy  nem 
a  magyar  címer ,  hanem  Krisztus  Urunkat,  vagyis  az  ő  tanításá¬ 
nak  hét  szentségét  példázza.2 

Ezen  két  címer  csak  megerősíti  eddigi  feltevéseinket  és  a 
címertani  jelképezésnek  erős  bizonyítékai. 


1  Ld.  Horváth  Sándor ,  A  Physiologus,  az  Ethnographia  1921.  évf.-ban. 

2  V.  ö.  Forster  Gyula  báró,  III.  Béla  király  emlékezete  c.  díszmunka  1.  és  57.  11. 
látható  lapszéli  díszitménnyel. 

KfUNER  ÉS  nOHRÚJDER,  BUDAPEST. 


I. 

Magyarország  címere. 


agyarországnak  a  címere  is  csak  azon  források 
alapján  fejtendő  és  fejthető  meg,  mint  középkori 
nemzetségi  és  egyéb  címereink.1 

Azon  források  tehát,  amelyek  Magyarország  cí¬ 
merének  megfejtéséhez  szükségesek,  a  következők: 

I.  A  Szentirás,  ó-  és  újszövetség. 

II.  Oskeresztény  jelképezés. 

III.  Melito,  Clavis  Scripturae. 

IV.  A  Physiologus. 

Szent  István  királynak  azon  bölcs  elhatározása,  amellyel  a 
magyar  nemzetet  a  nyugati  egyház  kebelébe  vezette  és  így  a 
nyugat  műveltségéhez,  kultúrájához  kapcsolta;  adja  az  első  tám¬ 
pontot,  hogy  az  ország  címerének  megfejtését  a  keresztény  egy¬ 
ház  középkori  felfogása  alapján  keressük.  Nézetem  szerint  pedig, 
nem  is  mindjárt  Szent  István  idejében  történt  ez  a  címer-kiala¬ 
kulás,  hanem  később,  III.  Béla,  Imre  és  II.  Endre  királyok  ide¬ 
jében,  vagyis  akkor,  amikor  az  élő  címertan  (heraldika),  Magyar- 
országon  —  kétségtelenül  egyházi  befolyás  alatt  -  kezdetét 
vette  és  fénykorát  élte. 

Magyarország  címerének,  a  hasított  pajzs  címertanilag  vett 
jobboldali  mezejében,  a  vörös-ezüsttel  váltakozó  4 — 4  pólya  van. 


1  Ld.  Horváth  Sándor :  „A  magyar  középkori  címertan  jelképezése“  c.  értekezését. 

Vagyis  címertani  szakkifejezéssel  élve :  a  mező  vörös-ezüst¬ 
tel  hétszer  vágott. 

Az  ó-kornak,  középkornak  keresztény  felfogása  az  volt,  hogy 
minden  hivő  lény,  minden  hivő  nemzet  Krisztus  Urunknak,  az 

Örök  Életnek,  a  jegyese,  és  fordítva  Ő  is  mindegyiknek  a  jegyese. 

/  / 

Es,  ha  az  ó-szövetségben  járatosak  vagyunk,  akkor  az  Énekek 

Énekében  ezt  olvassuk:  („Menyasszony):  Az  én  szerelmesem 
fehér  és  piros ,  választott  ezrek  közül."  (5.,  10.) 

A  menyasszony  az  egyház,  a  vőlegény,  az  ő  szerelmese 
pedig:  Krisztus  Urunk . 

Nyilvánvaló  tehát,  hogy  a  címertani  színek ,  és  mázok ,  a 
mesteralakok  eredete  és  jelentése,  jelképe  egészen  idáig,  az 
ó-szövetségig  nyúlik  vissza.  Az  ú.  n.  mesteralakok  ősforrása 
tehát  különösen  az  Énekek  Énekének 1  V.  része,  főleg  a  10-15. 
verse. 

Es  ennek  alapján  a  címertani  színek ,  az  ezekből  összeállí¬ 
tott  mesteralakok  egyszeriben  érthetőkké  válnak. 

Hiszen  maga  ez  a  szó  mester-alak  is  Krisztus  Urunkra  utal. 
Tudjuk  a  Szentírásból,  hogy  Jézust  tanítványai,  de  meg  a  fari¬ 
zeusok  is  «úr»-nak,  «famfó»-nak,  «mester»- nek  nevezték.1 2 3 

Most  már  azután  a  címertannak  a  mesteralakokra  vonat¬ 
kozó  idegen  nyelvű  kifejezései  is:  «icones  fetiales»  (papi,  egy¬ 
házi  képek,  hasonlatok),  « figuráé  honorabiles »  (tiszteletreméltó 
jelképek),  «honoraria  scuti  hieroglypha»  (a  pajzs  tisztelendő, 
rejtélyes,  szent  jelei),  «honorifica  scuti  symbola»  (a  pajzs  tisz¬ 
teletre  méltó  jelképei),  «piéces  honorables»  (tiszteletre  méltó 
alakok),  «Ehrenstücke»i  «Meisterstücke»,  «Meisterfiguren»J  3  a 
maguk  igazi,  ős-eredeti  jelentésében  értékelhetők. 


1  Canticum  Canticorum. 

2  Máté,  VIII.  21.,  IX.  11.,  XII.  38.,  XIV.  28.,  XXII.  16.  Márk,  II.  16.,  IX.  37.,  XII. 
19.  stb.  Lukács,  IX.  49.,  X.  25.  stb.  stb. 

3  Bárczay,  id.  m.  71.  1. 

Es  viszont,  ezek  alapján  mindenki  egyszeriben  és  könnyen 
megérti  a  címertannak  azon  fő  alapszabályát ,  hogy  minden 
szín  egyen-  és  egyértékű  és  egyik  sem  ér  többet,  mint  a 
másik,  mert  úgy  az  arany  (sárga),  ezüst  (fehér),  mint  a  vörös, 
kék,  fekete  és  zöld,  egyformán  magát  Jézus  Krisztust ,  a  Meg¬ 
váltót,  jelképezik.1 

Az  őskeresztény  jelképezésben  ilyen  négy  folyóval  (pólyával) 
már  a  legrégibb  időkben  találkozunk.  Például  Az  „Isten  báránya" 
(Agnus  Dei)  egy  szikla  (az  egyház)  tetején  áll,  a  sziklából  négy 
folyó  (forrás)  fakad,  amelyből  néha  szarvasok  is  isznak.2 

Szt.  Cyprián  (Kr.  u.  III.  sz.)  pedig  a  négy  evangéliumot 
példázza  velük.3 

1  Minthogy  a  színek  a  keresztény  egyházban  (liturgia)  nagy  szerepet  játszottak, 
lássuk,  hogyan  fejlődött  itt  a  színek  használata  ?  Az  ó-keresztény  korban  a  fehér  volt 
az  egyetlen  liturgiái  szin,  az  alba  a  liturgiái  öltöny.  A  VII.  sz.  óta  gesztenyebarna 
casulákat  (planétákat  vagy  infulákat)  használtak  a  IX.  századig,  azután  bíbor ,  fekete  és 
sárgákat  is.  (Ld.  Wilpert ,  Die  Gewandung  dér  Christen,  1898.  Kirchl.  Handlex.  I.  köt. 
„ Farben “  jelszó  alatt.  Mihályfi  Ákos,  A  nyilvános  Istentisztelet,  Budapest,  1918.  267 — 269. 11. 
A  liturgiái  színek  jelképezésének  kérdését  azután  III.  Ince  pápa  (1198 — 1216)  állapította 
meg,  „De  sacro  altaris  mysterio  libri  VI. M  c.  művében.  Ld.  Kirchl.  Handlex .,  id.  h.  és 
Durandus,  Rat.  III.  18.) 

Ennek  alapján  :  a  fehér  (ezüst)  az  erényeket,  a  vörös  a  szeretetet,  a  fekete  a 
gyászt,  bizonytalanságot,  a  lila  a  bűnbánatot,  a  zöld  a  reményt  jelképezi.  A  színek 
használatát  végre  V.  Pius  pápa  (1566—1572.)  rendszabályozta.  (Ld.  Kirch.  Handlex.  id.  h.) 

2  Ld.  Wilpert,  Die  Malereien  dér  Katakomben  Roms,  két  kötet,  Freiburg,  1903 
252.  tábla.  A  Péter  és  Marcellin-Katakombában ;  Kr.  u.  a  IV.  sz.  végéről,  vagy  az 
V.  sz.  elejéről.  De  Rossi,  Bullettino  di  archeolog.  crist.,  Roma,  1863.  8.  tábla.  A  négy 
folyó  a  négy  evangéliumot  jelképezi.  U.  ezt  ld.  Schmid ,  Christliche  Symbole,  63.  1. 
98.  ábra  ;  továbbá  54.  1.  77 — 80.  ábra.  Aki  a  világirodalomban  csak  egy  kissé  jártas 
is,  azonnal  eszébe  jut  az,  hogy  már  a  pogány  korban  is  személyesítették  a  folyó¬ 
kat.  így  például  a  Nílus  folyamistennek  a  Vatikánban  őrzött  gyönyörű  csoportszob¬ 
rára  (16  játszadozó  gyermekkel)  ki  ne  emlékeznék?  Vagya  másik  jelkép  szemlélése¬ 
kor  nem  jut-e  mindenkinek  azonnal  eszébe  a  hindu  Meru-hegy  ?  V.  Ö.  a  Heinrich 
szerkesztésében  megjelent  „Egyetemes  Irodalomtörténet, “  I.  k.  47.  1.,  a  hegy  tetején 
a  „mindent  látó  szem". 

2  Epist.  73.  10.  sz.  Ld.  a  Harnack-Schmidt  kiadásában  megjelent:  Texte  u. 
Untersuchungen  zűr  Gesch.  d.  altchristlichen  Literatur“,  1882 — 1907,  XVI — XXX.  köt. 
XXV.  kötetében. 

Szt  Ambrus  szerint  (Kr.  u.  IV.  sz.)  a  négy  paradicsomi  folyó 
a  négy  főerényt  jelképezi.1 2 

Melito  szerint  a  folyóvíz  a  Szentlélek  áradatát  jelképezi  a 
XLV.  zsolt.  5.  és  a  LXIV.  zsolt.  4.  verse  alapján. 

De  ezen  vörös-fehér  (ezüst)  színben  váltakozó  mesteralak¬ 
nak  kissé  elvontabb  magyarázatát,  megfejtését  megtaláljuk  az 
említett  Physiologusnak  a  párducról  szóló  fejezetében  is. 

Ezen  fejezetben  ugyanis  a  párducról  ez  is  olvasható : 

„A  sárkány,  amint  a  párduc  szavát  hallja,  azonnal  föld¬ 
alatti  barlangjába  rejtőzik  és  ott  mintegy  élettelen  tömeg  hever. 
Imigyen  gyüjté  maga  köré  Krisztus  Urunk  -  az  igazi  párduc, 
(az  eredeti  latin  szöveg  szerint  «verus  pantera»)  —  a  zsidókat 
és  pogányokat.  Kövessük  tehát  őt.  A  sárkány  pedig  a  gonosz 
szellem,  az  ördög. u  2 

Ezen  leírásnak  betűszerinti  címerét  sikerült  a  spanyol  címer¬ 
tanban  megtalálnom. 


1  De  paradyso,  3.  fej.,  Migne,  Patr.  L.  14.  k.  280.  hasáb. 

2  Ld.  Horváth  Sándor ,  A  Physiologus,  kútfőtanulmány,  az  Ethnographia  1921 
évi  folyamában.  Különlenyomatban  is.  A  latin  Ph.  fordításában  a  2.  fej. 


Az  Albuquerque  hercegi  család  címere  ugyanis  a  következő :» 


1  Spener ,  Opus  Heraldicum,  Tab.  IV.  és  XVI. 


Úgy  az  I.  mint  a  II.  alattiban  a  sárkányt  tényleg  látjuk, 
annak  jelenléte  kétségtelen.  A  II.  alattiban  pedig  tényleg  mint 
» élettelen  tömeg »  hever. 

Párducot  ellenben  nem  látunk  sehol  sem;  tehát  csakis  az 
«igazi  párduc» :  Krisztus  Urunk  jelképes  jelenlétéről  lehet  szó. 

Az  I.  alatti  címer  két  arany  függönyében  és  az  abban  lévő 
egy-egy  vörös  cölöpben 1  tehát  úgy  az  Énekek  Éneke  V.  részé¬ 
nek  10.  és  11.  fejezete,  valamint  a  Physiologusnak  előbb  adott 
szövege  alapján,  egyes-egyedül  Jézus- Krisztus  jelképét  lehet  és 
kell  felismernünk :  mert,  ha  a  sárkány  a  párduc  hangjára  is  el- 
búvik,  mennyivel  inkább  kell  menekülnie  a  gonosz  szellemnek 
(sárkány)  az  „igazi párduc"  :  Krisztus  Urunk  jelenléte  alkalmával. 

A  II.  alatt  címerben  a  két  vörös  cölöp  a  baloldali  arany 
függönyben  látható.  A  baloldali  kék  függönyben  pedig  három 
(-I-)  arany  liliom  van  elhelyezve. 

Már  pedig  az  Énekek  Éneke  V.  részének  13.  versében  ezt 
olvassuk : 

„Orcái,  mint  a  fűszerárusoktól  ültetett  fűszertáblák.  Ajkai, 
mint  a  szín-mirrhát  csepegő  liliomok .“ 

Ezen  címerben  tehát  Jézus  Krisztus  tulajdonképen  kétszeres 
jelképben  is  van  kifejezésre  juttatva:  az  arany  mezőben  lévő 
két  vörös  cölöp  és  a  kék  mezőben  lévő  három  arany  liliom  által. 

Ha  továbbá  a  pólyát  és  a  cölöpöt  (gerendát,  mestergeren¬ 
dát)  keresztény  szemmel  tekintjük  és  e  kettőt  egyesítjük,  meg¬ 
kapjuk  a  keresztet,  vagyis  a  Megváltónak  legjobban  beszélő 
jelképét. 

És  már  most  hangsúlyozom  azt  is,  hogy  a  vágások,  pólyák,  cölö¬ 
pök  száma,  színezése  nem  lényeges.  Az  ezekben  észlelhető  eltérések 


1  Vd.  össze  az  őskeresztény  jelképezés  „Isten  báránya1*  ábrájával,  Schmid,  id.  m. 
63.  1.  98.  ábra. 

csak  változatokat  tüntetnek  föl,  maga  a  jelkép  mindenkor  és 
mindig  egy  és  ugyanaz  marad.  És  ne  gondolja  senki  sem,  hogy 
ezen  címertani,  vallás-erkölcsi  jelkép  vagy  képlet  egyedül  álló 
a  maga  nemében.  Megtalálható  az  minden  keresztény  nemzet 
címertanában. 

Megvan : 

Luxemburg  hercegség  címerében,  ahol  a  pajzs  arany-kék 
jobbharánt  pólyával  ötször  vágott. 

Szászország  címerében,  amelyben  a  pajzs  fekete-arannyal 
kilencszer  vágott. 

Az  osztrák  főhercegség  (Felső- Ausztria)  címerében,  ahol  a 
pajzs  vörös  mezejében  ezüst  pólya  látható. 

Galícia  régi  címerében,  ahol  is  a  kék  pajzs  vörös  pólyá¬ 
val  vágott. 

Burgund  hercegség  címerében,  amelyben  a  pajzs  arany-kék 
jobbharánt  pólyával  ötször  vágott. 

A  Crouy-Chanel ,  francia  család  hasított  pajzsának  jobboldali 
mezejében,  amely  a  magyar  címerrel  teljesen  egyező. 

A  Hardegg  grófok  címerében,  ahol  azonban  az  ezüst  szin 
a  kezdőszin. 

A  Wolmershausen  család  címerében,  amelynél  a  pajzs  vörös¬ 
ezüsttel  négyszer  vágott. 

A  francia  d’Amboise  család  címerében,  amelyben  a  pajzs 
arany-vörössel  ötször  cölöpölt  stb.  stb. 

Hogy  ezeknek  most  már  biztos  tudatában,  minő  becsérté¬ 
ket  tulajdonítsunk  eddigi  címertanainknak,  amelyek  közül  az 
egyik  nagy  hírnévnek  örvendő  szerző  művében1  ezt  olvassuk: 
„Die  Farben  sind  im  Werthe  ganz  gleich,  und  habén  in  dér 
Heraldik  keine  bestimmte  Bedeutung azt  hiszem  fölösleges 
bővebben  fejtegetnem. 

1  Warnecke :  Heraldisches  Handbuch,  Frankfurt  a.  M.  1893.  7.  1. 

Es  most  térjünk  át  Magyarország  címerének  a  hasított  pajzs 
címertanilag  vett  baloldali  mezejére : 


„Hármas  zöld  halmon  nyugvó  arany  koronából  növő  ezüst, 
kettős  kereszt." 

A  Physiologus  szerint  a  hegy  (halom)  a  lélek  legelője, 
vagyis  Krisztus.  A  hármas  hegy  pedig  a  keresztény  jelképezés 
szerint  a  Szentháromság . 

A  hegy  (halom),  hármas,  hatos,  majdnem  minden  nemzet 
címertanában  található,  különösen  pedig  egyházi  címerekben, 
így  a  Monte-Cassino-i  benedekrendi  főapátság  címerében,  amely 
egyébként  a  Szent-Benedekrend  címerével  azonos:  kék  mezőben 
hármas  arany  halom;  a  középsőből  arany  kettős  kereszt  emel¬ 
kedik.  A  kettős  kereszt  alsó  pólyája  alatt  arany  betűkkel  a  PAX 
szó,  olyformán,  hogy  az  A  betű  (=  a  e t  cd)  a  kereszt  mester¬ 
gerendáját  födi.01 

Az  arany  korona  Melito  szerint  az  örök  dicsőség  (üdvösség) 
jutalma.  (II.  Tim.  IV.  8.) 

A  kettős  kereszt ,  az  ú.  n.  patriarcha-kereszt  (két  pólyával), 
az  ó-  és  újszövetséget  jelképezi,  Krisztus  Urunk  kínszenvedését 
és  tanítását  példázza.  A  magasszárú  kereszt,  pedig  Krisztus 
kínszenvedése  vagy  a  Szentírás. 

A  kettős  kereszt  és  a  koronának  a  magyar  címerben  tör¬ 
tént  elhelyezése  tehát  összefügg  a  Hartwik-legenda  alapján 
Szilveszter  pápának  tulajdonított  kijelentésével:  „Én  apostoli 
vagyok,  de  ő  (Szt.  István)  valóban  Krisztus  apostola,  ki  által  oly 
nagy  nemzet  tért  meg.“ 

A  magyar  címer  baloldali  mezejében  lévő  címeralakok  tehát 
azt  jelképezik,  hogy: 

«A  Szentháromság  és  Krisztus  tanításában  való  hit  jutalma 
az  örök  igazság,  dicsőség,  üdvössége 


lStrőhl :  Heraldischer  Atlas,  XLIX.  tábla  11.  ábra. 

De  ezenkívül  ki  kell,  hogy  terjeszkedjem  az  Imre  és  II.  Endre- 
féle  címerváltozatokra  is. 


I 


1  Ld.  Bárczay,  A  heraldika  kézikönyve,  2.  lap  1.  ábra.  Szövege  a  36á.  lapon. 

M.  Nemzet  Tört.  II.  köt.  344.  1.  Galvanoplastikai  másolata  a  M.  Nemzeti 
Múzeumban,  15.  a  és  b  alatt. 

II. 


II.  Endre  aranybullájának 
hátlapja.1 


III. 


II.  Endre  1232.  évi  pecsétjének 
hátlapja.* 3 


1  Bárczciy,  id.  m.  32.  1.  86.  ábra.  M.  Nemz.  Tört.  II.  köt.  396.  1.,  külön  melléklet. 

3  Bárczay ,  id.  m.  364.  1.  671.  ábra.  M.  Nemz.  Tört.  II.  köt.  393.  1.  Galvanoplas- 
tikai  másolata  a  M.  Nemz.  Múzeumban,  19.  a  és  b  alatt.  (3  péld.) 

mre  (1196 -  1205)  és  II.  Endre  király  (1205-1235) 
korszaka  az  élő  heraldika  korának  a  kezdete 
Magyarországon.  Ebben  az  időben  -  vagy  talán 
már  III.  Béla  király  korában  (1173-1196)  -  éli 
fénykorát  Magyarországon  a  Physiologus  nyomán 
támadt  vallás-erkölcsi  jelképező  felfogás  is.  Ehhez  pedig  nagy¬ 
mértékben  járult  hozzá  III.  Ince  (1198  -  1216),  a  leghatalmasabb 
pápák  egyike. 

Nem  kisebb  -  és  ha  eredménnyel  járt  volna,  kétségtele¬ 
nül  nagyjelentőségű  —  terve:  hogy  a  keletrómai  birodalmat, 
Oroszországot  a  nyugattal  egyesítse,  nem  sikerült  ugyan;  de  a 
IV.  keresztes  hadjárat  az  ő  buzgólkodásának  az  eredménye, 
amely  azután  akarata  ellenére  is  a  konstantinápolyi  latin  császár¬ 
ságnak  vetette  meg  -  bár  csak  rövig  ideig  tartó  —  alapját.1 

És  ezek,  valamint  más  történelmi  mozzanatok  azok,  amelyek 
említett  két  királyunknak  pecsétjein,  címerein  -  a  vallás  száza¬ 
dában  -  a  változást  előidézték. 

Mert  III.  Ince  pápa  azonkívül  az  eretnektanok  ellen  is  nagy 
határozottsággal  küzdött.  így  meghódoltatja  Imre  királlyal  a 
szerbek  nagy-zsupánját:  Vulkot,  és  sürgeti  Imrét,  hogy  térítse 
a  szerbeket  a  római  szentszék  iránt  való  engedelmességre.3 

Éppígy  tétetett  Imrével  a  boszniai  patarenusokkal  szemben 
is  szigorú  intézkedéseket/ 

II.  Endre  királynak  keresztes  hadjárata  -  amely  azonban 
inkább  dicsőség-  és  kalandkeresés  volt4  -  idézte  elő  nála  is  a 
pecsét,  illetőleg  a  címer  változását. 

1  V.  ö.  Norden ,  Papsttum  u.  Byzanz,  1903.  Kirchl.  Handlex.  III.  Ince. 

8  Marczali ,  Magyarország  története  az  Árpádok  korában,  342.  1.  (Magyar  Nemzet 
Története,  II.  köt.) 

3  U.  ott,  343.  1. 

4  U.  ott,  382—388.  11. 

Mind  a  három  pajzsban  a  pólyák,  amelyek  itten  aranybullán 
és  viaszpecséten  szerepelvén,  színezve  nincsenek,  ugyancsak 
magát  a  Megváltót  jelképezik. 

Az  oroszlánok  pedig,  amelyek  együtt  és  egyenkint  is  a 
magyar  nemzetet  és  annak  tagjait  jelképezik,  akiket  t.  i.  Krisz¬ 
tus  Urunk,  a  Physiologus  szerint,  mint  « spirituális  leo  de  tribu 
Juda»}  vagy  mint  «verus  pantera»  gyűjtött  maga  köré,  hogy  az 
0  tanítását,  működése  színhelyét,  a  Szent-Földet  megvédjék, 
illetőleg  a  hitetlenek  kezéből  visszaszerezzék. 

A  II.  alattiban  látható  pajzsocska-féle  nem  más,  mint  lóhere¬ 
levél .  Ugyanaz,  mint  a  Szt.  római  birodalom  címerének  takaró¬ 
ján  is  elszórva  látható  lóherelevelek.  Ugyanaz,  mint  a  Dánia 
címerében  látható,  három  jobbféle  haladó  kék  oroszlán  között 
elhelyezett  11  vörös  lóherelevél  (3+3+3+2). 

Nézetem  szerint  tehát  —  ezek  alapján  —  sem  ez  a  vörös¬ 
ezüsttel  hétszer  vágott  pajzsmező,  sem  pedig  az  Imre  és  II.  Endre 
király-féle  oroszlános  címer  az  Árpád-házzal  összefüggésben 
nincsen.  Ennélfogva  sohasem  képezték  az  Arpád-ház  jelvényeit, 
címerét,  amelyet  ma  -  sajnos  —  nem  ismerünk. 

És  ezzel  —  úgy  vélem  —  Magyarország  címerét  a  vallásos 
középkor  elvei,  a  középkor  tankönyvének  vallás-erkölcsi  tanítása, 
a  címertan  ősforrása  segítségével,  hitelt  érdemlő  módon  meg¬ 
fejtettem. 

Magyarország  címere,  a  magyar  társadalmat  összetartó  és 
jelképező  jelvény  tehát:  szent!  Ezért  tartotta  azt  már  rég  idők¬ 
től  fogva  két  angyal. 

És  éppen  ezért  ezekről  az  angyalokról,  vagy  csak  az^egyik- 
ről  azt  mondani:  hogy  „mintegy  tánclejlést  végez",  teljesen 
hibás. 

Mert  ez  a  két  angyal  térdhajtásra  készülődik,  mert  az, 
amit  tart,  széni . 

De  vájjon  nem  kötelességem-e,  hogy  ezzel  kapcsolatban 
ezeréves  nemzeti  életünk  büszkeségének,  Erdélynek,  Horvát- 
Szlavón  és  Dalmátországnak,  Fiumének  a  címerét  is  megfejt¬ 
sem? 

Hisz  ezer  éve  együtt  szenvedtünk,  küzdöttünk,  jóban  és 
szenvedésben  testvérek  voltunk  egymáshoz ! 

Ily  hosszú  történelmi  idők  aranykapcsát  képes-e  egy  pilla¬ 
natnyi  felfordulás  végleg,  vagy  csak  hosszabb  időkre  is  széjjel¬ 
tépni? 

Alig  hiszem. 

II. 


Erdély  címere. 


„Vörös  pólyával  vágott  pajzs  felső  kék  mezejében,  a  vágó 
pólyából  növő,  vörös  nyelvét  öltő,  arannyal  fegyverzett,  jobbra 
tekintő,  szárnyait  kiterjesztő,  stilizált  fekete  sas.  A  pajzs  felső 
jobb  sarkában  sugárzó  arany  nap,  a  balban  pedig  fogyó  ezüst 
félhold.  Az  alsó  arany  mezőben  hét  (4+3  elhelyezéssel)  vörös 
vár/1 


1  Erdélyi  Siebmaeher,  1.  tábla. 

Az  arany-csőrű  sas  -  miként  az  arany  agancsos  szarvas  - 
Melito,  de  különösen  Hugó  de  Sancto  Victore  Physiologusa  sze¬ 
rint  Krisztus  Urunkat  jelképezi.2 * 

A  sast  kísérő  arany  sugaras  nap  és  ezüst  félhold  pedig 
Melito  szerint1  a  világ  jószerencséjét  és  balsorsát  példázza. 
(CXX.  Zsoltár  6.) 

A  vörös  pólya  (folyó)  maga  a  Szentírás. 4 

A  hét  vörös  vár  (4+3)  pedig  Melito  és  az  Énekek  Éneke 
szerint5 6  nem  más  mint  az  Egyház. 

Melito  ugyanis  azt  mondja: 

„A  vár:  az  Egyház  támogatása,  vagy  a  hívőknek  egymás 
közötti  őrsége."  Idézi  hozzá  az  Énekek  Énekének  idézett  helyét, 
amely  azt  mondja  az  egyházról:  „Kicsoda  ez,  ki  eléjő,  mint  a 
fölkelő  hajnal,  szép,  mint  a  hold,  választott,  mint  a  nap,  rette¬ 
netes,  mint  a  táborok,  (várak)  elrendezett  serege?" 

Az,  hogy  hét  vár  áll  elrendezve  a  címerben,  szintén  nem 
véletlen.  A  biblia  és  az  őskeresztény  jelképezés  szerint  a  hetes 
szám  a  Szentléleknek  hét  kegyelmét  példázza,  miként  azt  a 

Jelenések  könyve  mondja:  . . És  hét  szeme  lévén,  ami 

Istennek  az  egész  földre  küldött  hét  lelke."0 

De  ezenkívül  a  hetes  szám  az  Egyház  hét  szentségét  is 
példázza. 


>1.  könyv  XXVIII.  fej.  Migne,  Patr.  Lat.  CLXXVII.  k.,  Páris,  1879. 

*  Vd.  ö.  Horváth  Sándor ,  „A  csodaszarvas  =  Krisztus  jelképe",  a  „ Magyarország “ 
1921.  évf.  66.  sz.  „Jelképek  és  szólásmódok  egy  ismeretlen  forrása",  (a  Physiologus), 
a  Magyar  Nyelvőr  1921.  évf.  69—75.  11. 

*  Ld.  Pitra ,  Anal.  Sacra,  II.  k.  13.  lap.  19.  vers. 

4  Vd.  össze  a  Magyarország  címerénél  a  pólyáról  (folyóról)  mondottakat. 

6  VI.  rész,  9.  vers. 

6  Pitra,  id.  m.  24.  1.  26.  vers.  Jelen.  V.  6. 

Azt  mondja  ugyanis  Melito: 

„(A  7-es  szám) :  Az  egyház  7  szentségére  vonatkozik.  Mint 
a  Jelenésekben:  „És  küldd  el  a  hét  egyháznak,  melyek  Ázsiában 
vannak."  (Jelen.  I.  11.,  Példab.  XXIV.  16.)1 

Vagyis  röviden  összefoglalva,  Erdély  címere:  Krisztust, 
a  Szentírást  és  az  Egyházat  jelképezi,  aki  és  amelyek  a  világ 
jó-  és  balsorsának  erősségei. 


1  Pitra ,  id.  m.  24.  1.  28.  vers. 

III. 


Horvátország  címere. 

„Ezüsttel-vörössel  huszonötször  kockázott  pajzs/ 


Horvátország  címere  tehát  „  mesteralak.  “  A  Magyarország 
pólyás  címerénél  elmondottak  és  ott  idézett  források  alapján 
kétségtelen,  hogy  Horvátország  címere  nem  egyéb,  mint  ugyan¬ 
csak  magának  Krisztus  Urunknak ,  a  Megváltónak,  az  igazi 
párducnak,  a  jelképe. 


IV. 


Szlavón- (Tót)  ország  címere. 


„A  kék  pajzsot  egy  jobbfelé  szaladó  nyesttel  megrakott, 
egy-egy  hullámos,  ezüsttel  díszített  zöld  pólyával  mindkét  oldalt 
szegélyezett,  vörös  hullámos  pólya  vágja.  A  fölső  kék  mezőben 
hatágú  arany  sugaras,  arannyal  szegélyezett,  vörös  csillag/ 


..  . 

Az  arany  csillag  a  Szentírás  és  Melito  szerint :  Krisztus. 

A  Jelenések  könyvében  ő  maga  mondja  magáról:  „ . Én 

vagyok  Dávid  gyökere  és  ivadéka,  a  fényes  hajnali  csillgg .“ 
(Jelen.  XXII.  16.) 

A  kék  pajzs  az  égbolt. 

A  két  hullámos  ezüstös ,  zöld  pólya  (folyó !)  a  Magyarország 
pólyás  címerénél  elmondottak  és  ott  idézett  források  alapján  nem 
más,  mint  Krisztus  tanításának  menyei  vize:  a  Szentírás ,  az 
ó -  és  újszövetség.  A  nyestről  azt  tanította  a  Physiologus,1  hogy 
a  fülén  keresztül  fogan,  és  a  száján  szül,  vagy  a  száján  keresz- 
tü  fogan  és  a  fülén  szül.  Azon  embereket  példázza,  akik  a 
menyei  kenyeret  (az  Igét)  méltatlanul  fogadják  magukhoz  és 
akik  a  templomban  hallják  ugyan  az  Isten  igéjét,  de  azt  másik 
fülükön  ismét  kibocsájtják;  ezek  az  emberek  hasonlítanak  az 
áspis-kígyóhoz  is,  amely  eltörni  füleit,  hogy  ne  halljon.  Ilyenek 
a  gazdagok  is,  akik  egyik  fülükkel  állandóan  a  földi  vágyak 
felé  fordulnak ;  mások  pedig  régebbi  bűneiket  mindig  újabbakkal 
halmozzák,  megkeményítik  szivüket  és  ezért  nem  hallják  az 
Isten  igéjét  hirdetőnek  a  szavát. 

Minthogy  köztudomás  szerint  Szlavóniában  a  középkorban 
sok  volt  a  nyest  (menyét),  elannyira,  hogy  ezzel  adót  is  róttak 
(a  mardurina,  zuluzma  báni,  bán  zsolozsmája),  adhatott  volna-e 
Ulászló  király  alkalmasabb  erkölcs-oktató  és  javító  címert  az 
országnak,  mint  ezt  a  nyestet,  amelynek  a  révén  egyúttal  min¬ 
denkit  arra  is  figyelmeztetett,  hogy  az  Isten  igéjét  necsak 
híven,  buzgón  hallgassák,  de  kövessék  is? 


1  Ld.  Horváth  Sándor ,  A  Physiologus,  kútfőtanulmány,  az  Ethnographia  1921.  évi 
folyamában.  Különlenyomatban  is.  Ld.  a  görög  fordítás  21.  fej.,  és  a  Hugó  de  S.  Vic- 
tore  Phys.  II.  kve  XVIII.  fej. 


.1  .n  '.)•  ; 

•t  A 

, 

. 

. 

. 

' 


. 

■ 

• 

. .  . 

.  .  . 

.  . 

■ 

■ 

.  ^  ^  v 

<v 

■  i  ofss 

• .  .  •  •  .  *:  AJ  rj 

. 


* 

■ 


V. 


Dalmácia  címere. 


„Kék  pajzsban  három  vörös  nyelvét  öltő,  arany  koro 
r.ás,  arany  leopárdfő. “ 

A  görög  és  az  összes  latin  és  más  nyelvű  Physiologus 
szövegek  alapján  kétségtelen,  hogy  egyedül  a  „verus,  spirituális 
panterali-ról ,  Krisztus  Urunkról  lehet  csak  szó.  Régebbi  idő 
óta  állandóan  oroszlánfőt  írnak  címertani  íróink.  Hibásan.  Mert 
leopárdfőnek  mondja  a  II.  Lipót  idejében  1790-ben  megjelent, 
továbbá  az  1804.  évi  12094.  magyar  udv.  kanczell.  számú  hiva¬ 
talos  címerleírás  is.  Leopárdfőnek  mondja  -  helyesen  —  Tagányi 
Károly  is,  az  ő  „Magyarország  címertárá“-ban.  Tehát  Krisztust, 
illetőleg  mivel  hármas  számban  van  jelen,  a  Szentháromságot 
jelképezi.  Nyomatékos  bizonyítékot  szolgáltat  erre  nézve  Fox- 
Davis  munkája1  az  angol  címertanból. 

Ugyanis  az  itt  329  -  332.  ábrákon  közölt  leopárdfők  mind 
Krisztust  példázzák.  Bizonyítja  ezt  különösen  a  332.  ábra,2  amely 

ú.  n.  „jessant-de-lis“ ,  azaz:  liliomot  hányó  párduc.  Ez  azután 

/  / 

a  szó  szoros  értelmében  véve  egyezik  az  Énekek  Énekének 
azon  szavaival,  mely  szerint:  „ajkai,  mint  a  szin-mirrhát  cse¬ 
pegő  liliomok “  (V.  13.).  Viszont  a  Physiologusok  azon  tanításá¬ 
val,  mely  szerint  szájából  kellemes,  édes,  átható  illat  terjed  széjjel. 

És  még  erősebben  bizonyít  az  angol  Cantelupe-család  és  a 
herefordi  püspökségnek  címere  (1275-1292),  a  vörös  mezőben 
arany  liliomot  —  a  sisakdísz  püspöksüvege  felé  -  hányó  három 
megfordított  arany  leopárdfő.3 

És  mint  legklasszikusabb  példa,  ide  tartozik  a  híres  «stiriai 
leopárd»,  amelyről  Anthony  alapos  műve  oly  részletességgel  szól.4 

Látjuk  tehát,  hogy  Erdély,  Horvátország,  Szlavónország  és 
Dalmácia  címere  is  szent. 


1  A  complete  guide  lo  Heraldry,  London  and  Edinburgh,  1909. 

2  Id  m.  193.  1. 

3  Id.  m.  276.  1.;  Ströhl,  Héráid.  Atlas,  XLIX.  tábla,  21.  ábra. 

4  Das  Landeswappen  dér  Steiermark,  Graz,  1900. 

VI. 


Fiume  címere. 


„Vörös  pajzsmezőben  zöldes  színű  négyszögletes  szikla¬ 
darab,  amelyen  egy  zöldes  színű  barna  korsóból  nagy  sugárban 
ömlik  a  víz.  A  korsót  a  jobb  lábával  a  sziklán  álló,  balra  tekintő, 
arannyal  fegyverzett,  fekete,  kétfejű  sas,  baljával  tartja.  A  sas 
egész  teste,  így  két  kiterjesztett  szárnyának  belseje  is,  arany¬ 
nyal  sűrűn  díszített.  A  kétfejű  sas  fölött  világoskékkel  bélelt 
menyei  arany  korona  lebeg,  alján  jobbra-balra  egy-egy  világos¬ 
kék  lebegő  szalaggal. 441 


1  V.  ö.  Giovanni  Kobler,  Memorie  per  la  Storiadella  Liburnica  Cittá  di  Fiume.  Fiume, 
1896.  c.  művében,  a  III.  k.  128 — 129.  11.  közötti,  az  eredeti  oklevél  alapján  készült 
színes  címerfestmény  hasonmását. 

A  szikla  a  szentírás,  az  összes  Physiologusok,  Melito  szerint: 
Krisztus.  De  ezenkívül  a  hit  erőssége  és  alapja  is. 

A  korsó ,  amelyből  a  víz  ömlik  és  a  víz,  Krisztus  mennyei 
tanítása:  a  Szentírás.1 

A  kétfejű  sas  —  arannyal  fegyverezve  -  Hugó  de  S.  Victore 
Physiologusának  tanítása  szerint  (I.  kv.  XXVIII.  fej.)  Krisztus 
Urunk;  még  pedig  mint  Isten  és  mint  Ember.  Azért  kétfejű, 
mert  két  természete  volt  és  ennek  dacára  is  egy  volt.  Feje 
fölött  ott  lebeg  a  világoskékkel  díszített  menyei  korona* 
A  korsóból  ömlő  víz  (a  szentírás)  a  sziklát  körülvette  és  már- 
már  tenger-vizet  alkot.  A  tenger  ezt  a  világot,  az  életet  és 
annak  zaklatottságát  példázza. 

Fiume  címere  tehát  valláserkölcsi  szempontból  azt  tanítja 
nekünk,  hogy:  „Az  élet  tengerében  Krisztus  és  az  ő  tanítása 
képezi  a  hit  erősségét ,  alapját .“ 


*  * 
* 


1  Ld.  Schmid ,  Christliche  Symbole,  54.  1.  77—80.  ábra. 

3  Mert  ilyen  császári  koronát  soha,  sehol  és  senki  sem  látott ! 

Es  ha  az  itt  ismertetett  címerek  ilyen  magasztos  tanításokat 
példáznak  és  tanítanak,  akkor  jelenlegi  szomorú  és  sívár  hely¬ 
zetünkben,  amikor  az  ellenségeink  által  úgyszólván  a  saját 
országunkból  megalkotott  tömlöcünkben  kell  sínylődnünk,  van-e, 
vagy  lehet-e  igaz  okunk  a  kétségbeesésre  ? 

Válaszom  az,  hogy:  Nem! 

Mert  ismétlem  a  törvénytudó  farizeus  Gamáliel  szavait  és 
azt  mondom: 

„Ha  e  dolog  emberektől  van,  föl  fog  bomlani.  Ha  pedig 
Istentől  van,  nem  ronthatjátok  el.* 

És  tényleg  emberektől,  ádáz,  irigy  elleneinktől  van  ez  így . 
Mert  kizártnak  tartom,  hogy  Istentől  legyen.  Erre  a  magyar 
nemzet  semmi  okot  sem  szolgáltatott. 

NÉV-  ÉS  TÁRGYMUTATÓ 

Albuquerque,  spanyol  hgi  család, 

Címer  =  hieroglifa  (Bal  Jet  omos 

16.  lap.  —  címerei,  16.  Ezek  jel- 

szerint),  7. 

képes  értelme  és  megfejtése,  17. 

Címertan,  4.  —  ősforrásait  a  tudo¬ 

Ambrus,  szt.,  15.  —  műve:  De 

mány  eddig  nem  ismerte,  4. 

paradyso,  15. 

Címertani  jelképezés  (symbolika), 

Anthony  Alfréd,  9.  33.  —  alapvető 

4—6. 

műve,  9.  15. 

Címertani  önálló  kutatások,  4. 

Árpád-ház  címere,  10.  —  t  ma  még 

Címertani  színek,  mesteralakok 

nem  ismerjük,  24. 

eredete,  jelentése,  13. 

Athos  hegy,  10.  —  i  hilandari  ko¬ 

Crouy-Chanel  család  címere,  18. 

lostorból  származó  XII.  sz.  evan- 

Csergheő  Géza,  4.  —  címertani 

geliárium,  10. 

elmélete,  4. 

Bal  Jeromos,  7.  8.  —  „Magyaror¬ 

Cyprián,  szt.,  14.  —  műve:  Epis- 

szág  címerének  eredetét  és  je¬ 

tolae,  14. 

lentését  megfejti"  c.  műve,  7. 

Dalmácia  címere,  32.  33.  Nem 

Nélkülöz  nfiinden  tudományos 

oroszlán,  hanem  leopárdfő,  33. 

alapot,  8. 

D’Amboise  család  címere,  18. 

Bárczay  Oszkár,  4 — 7.  13.  -  címer¬ 

Dánia,  24.  —  címere,  24. 

tani  elmélete,  4.  —  elveti  a 

De  Rossi,  14.  —  műve:  „Bullettino 

címerképek  jelképes  értelmét,  5. 

di  archeológia  Cristiana",  14. 

Béla,  III.,  magyar  király,  11.  23. 

Dőry  Ferenc,  9.  —  cikke  :  „Magyar- 

Belgrádi  kir.  könyvtár,  10.  — 

ország  címerének  kialakulása", 

bán  őrzött  XII.  sz.  evangeliá- 

a  Turul  XXXV.  kötetében,  9. 

rium,  10. 

Tévedései,  9.  10. 

Burgund  hgség  címere,  18. 

Endre,  II.,  magyar  király,  11.  23. 

Cantelupe  család  (angol),  33.  — 

—  keresztes  hadjárata,  23. 

címere,  33. 

Erdély  címere,  26.  33. 

Fejérpataky  László,  4.  5.  —  meg¬ 
kezdte  a  hazai  középkori  címe¬ 
rek  kiadását,  4. 

Fiume  címere,  34.  —  ben  a  korona 
nem  császári,  hanem  menyei,  35. 

Forster  Gyula  báró,  10.  —  dísz¬ 
munkája:  III.  Béla  király  emlé¬ 
kezete,  10. 

Fox-Davis,  33.  —  műve:  A  com- 
plete  guide  to  Heraldry,  33. 

Galícia  címere,  18. 

Gamáliel,  a  törvénytudó  farizeus, 
36. 

Hardegg  grófok  címere,  18. 

Harnack-Schmidt,  14.  —  kiadásá¬ 
ban  megjelenő :  „Texte  u.  Unter- 
suchungen  zűr  Gesch.  dér  alt- 
christlichen  Literatur",  14. 

Hartwik-legenda,  20. 

Herefordi  püspökség  (angol),  33. 
—  címere  33. 

Hét  szentség,  10.  —  et  példázza 
az  Athos-hegyi  hilandari  kolos¬ 
torból  származó  XII.  sz.  evan- 
geliárium  két  pajzsa,  10. 

Horváth  Sándor,  9.  —  felfedezte 
a  címertan  ősforrásait,  9.  — 
„A  Physiologus"  c.  értekezése, 
10.  15.  31.  —  „A  magyar  kö¬ 
zépkori  címertan  jelképezése"  c. 
értekezése,  11.  —  »A  csoda- 
szarvas  =  Krisztus  jelképe"  c. 
cikke,  27.  —  „Jelképek  és  szó¬ 
lásmódok  egy  ismeretlen  forrása" 
(a  Physiologus),  a  M.  Nyelvőr 
1921.  évf.-ban,  27. 


Horvátország  címere,  29.  33. 
Höpingk  címertani  műve,  6. 

Hugó  de  Sancto  Victore,  27.  31. 

35.  —  Physiologusa,  27.  31.  35. 
Imre,  magyar  király,  11.  23. 

Ince  pápa,  III.,  14.  23.  —  műve: 

„De  sacro  altaris  mysterio",  14. 
István  király,  Szt.,  11.  20.  —  a 
nyugati  egyház  kebelébe  vezeti 
a  magyar  nemzetet,  11. 

István,  V.,  ifj.  király,  Stiria  hge,  9. 

—  pecsétje,  9. 

Jézus  Krisztus,  10.  13 — 15.  17. 
20.  24.  27—29.  31.  33.  35.  — 
hét  szentsége,  10. 

Kettős  (patriarcha)  kereszt,  20. 
Kölkedy-címereslevél  (1429.),  5. 
Külföldi  (angol,  francia,  német) 
címertanok,  4.  —  azok  tanításai, 
4.  —  azok  tévedései,  4. 

List  Guido,  7.  —  címertani  elmé¬ 
lete,  7.  Teljesen  téves,  8. 
Luxemburg  hgség  címere,  18. 
Magyarország  címere,  11.  — ;  nek 
megfejtése,  11. 

Magyarország  címerének  kialaku¬ 
lása  c.  cikk,  a  „Turul"  XXXV. 
kötetében  (Dőry  Ferenc),  9.  Té¬ 
vedései,  9.  10. 

Marczali  Henrik,  23.  — ^  műve: 
Magyarország  tört.  az  Árpádok 
korában,  23. 

Melito,  11.  15.  20.  27.  28.  31.  35. 

—  műve:  Clavis  Scripturae,  11. 
Menyei  herold,  10. 

Menyei  korona,  35.  —  Fiume  cí- 

Schönherr  Gyula,  5. 

merében,  35. 

Spanyol  címertan,  15. 

Meru-hegy,  14. 

Stíriai  párduc,  10. 

Mesteralakok,  13.  ra  vonatkozó 

Strőhl,  20.  33.  —  műve:  Heral- 

idegen  kifejezések,  13. 

discher  Atlas,  20,  33. 

Mihályfí  Ákos,  14.  —  műve:  A 

Szász  címer,  7. 

nyilvános  Istentisztelet,  14. 

Szászország  címere,  18. 

Miroszlav  hg.,  10.  —  XII.  sz.  evan- 

Szentírás,  11.  13. 

geliáriuma  Belgrádban,  10. 

Színek,  14.  —  egyháziak,  14.  — 

Monte-Cassinói  benedekrendi  fő- 

értéke  a  címertanban,  14. 

apátság,  20.  —  címere,  20. 

Szlavón-(Tót)  ország  címere,  30. 33. 

Nílus  folyamisten  csoportszobra,  14. 

Tagányi  Károly,  33.  —  műve : 

Nyáry  Albert  báró,  4.  —  címer- 

„Magyarország  Címertára",  33, 

tani  elmélete,  4. 

Turul,  címertani  folyóirat,  9. 

Osztrák  fhgség  címere,  18. 

Ulászló  király,  II.,  31.  —  Szlavó¬ 

Őskeresztény  jelképezés,  11. 

niának  címert  ad  (1496.),  31. 

Patarenusok,  23. 

Vulk,  a  szerbek  nagyzsupánja,  23. 

Patriarcha  (kettős)  kereszt,  20. 

Warnecke,  18.  —  címertani  műve: 

Physiologus,  10.  11.  15.  20.  23. 

„Heraldisches  Handbuch",  18. 

27.  33.  35. 

Wilpert,  14.  —  művei:  „Die  Ge- 

Pitra,  francia  bíboros, 27.  —  műve: 

wandung  dér  Christen",  14. 

„Anaiecta  sacra“,  27. 

Die  Malereien  dér  Katakoinben 

Pogány  ok,  15. 

Roms“,  14. 

Schmid,  14.  17.  —  műve:  Christ- 

Wolmershausen  cs.  címere,  18. 

liche  Symbole,  14.  17. 

Zsidók,  15. 

FÜGGELÉK : 


A  magyar  címer  történetéhez  hozzátozik  azon  epizódszerű  kísérlet  is,  amidőn 
t.  i.  1915-ben  a  magyar  kormány  előterjesztésére  Magyarország  címere  Ausztria  címe¬ 
rével  egyeztetve,  mint  a  volt  osztrák-magyar  monarchia  közös  címere  állapíthatott 
meg.  Ami  most  már  azt  a  formát  illeti,  amelyben  ez  a  közös  címer  végleges  meg¬ 
állapítást  nyert,  ismert  dolog,  hogy  a  magyar  kormány  által  a  tárgyalások  során  fel¬ 
szólított  magyar  címertani  szakértők  sokféle  idevágó  tervet  dolgoztak  ki,  de  mind¬ 
ezekből  egyetlenegy  sem  felelhetett  meg  a  fölállított  címertani  és  közjogi  követelmé¬ 
nyeknek,  minthogy  a  magyar  kormány  azokkal  szemben  kénytelen  volt  ahhoz  a  ter¬ 
vezethez  járulni  hozzá,  amelyet  az  osztrák  szakértők  közül  éppen  a  legkiválóbb 
Anthony  Siegenfeld ,  terjesztett  elő.  E  dolog  történetéhez  azonban  az  is  hozzá  tarto¬ 
zik,  hogy  a  hazai  címertant  ekkora  súlyos  kudarc  nem  érhette  volna,  ha  kellő  figye¬ 
lemre  méltatták  volna  azt  a  megoldást,  melyet  a  jelen  mű  szerzője  még  jó  előre, 
1912-ben  „A  magyar  állam  címere  és  a  kétfejű  sas,  Tanulmány  a  közös  címer  és 
jelvények  kérdéséhez,  5  ábrával,  Budapest,  1912.  Szerző  kiadása  és  tulajdona4*  című 
munkájának  22.  lapján,  az  osztrák  javaslattal  teljesen  egyező  c)  alatti  ábrákban  elő¬ 
terjesztett,  ámde  a  nálunk  szokott  módon,  agyonhallgatásban  részesült. 

